Superligaklubben AaB er ikke nødvendigvis i superligaen, når det drejer sig om klubbens økonomi. B.T. kan i dag fortælle , at AaB tirsdag præsenterer sit 2019-regnskab, der viser et underskud i størrelsesordenen 28-32 millioner kroner. - Vi er selvfølgelig ikke tilfredse med, at vi har et så stort underskud. Så nu arbejder vi benhårdt på, at det ikke gentager sig i 2020. Dér må jeg sige, at vi allerede har meldt ud, at vi får et væsentlig anderledes regnskab, efter vi netop har gennemført et historisk godt transfervindue i januar, siger AaB's administrerende direktør, Thomas Bælum til B.T. Underskuddet i 2019 er 6-10 millioner kroner større end året før. AaB ligger aktuelt på en 6. plads i Superligaen, og holdet møder onsdag hjemme FC København i pokalturneringens kvartfinale.

Referat:
Ifølge B.T. præsenterer AaB tirsdag et regnskab for 2019, der viser et underskud på 28-32 millioner kroner.